CELEX: 62016CN0201
Language: et
Date: 2016-04-12 00:00:00
Title: Kohtuasi C-201/16: Eelotsusetaotlus, mille on esitanud Verwaltungsgerichtshof (Austria) 12. aprillil 2016 – Majid (alias Madzhdi) Shiri

18.7.2016   
            
            
               ET
            
            
               Euroopa Liidu Teataja
            
            
               C 260/18
            
         Eelotsusetaotlus, mille on esitanud Verwaltungsgerichtshof (Austria) 12. aprillil 2016 – Majid (alias Madzhdi) Shiri
   (Kohtuasi C-201/16)
   (2016/C 260/23)
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof
   
      Põhikohtuasja pooled
   
   
      Kassatsioonkaebuse esitaja: Majid (alias Madzhdi) Shiri
   
      Vastustaja: Bundesamt für Fremdenwesen und Asyl
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 26. juuni 2013. aasta määruse (EL) nr 604/2013 (1), millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku või kodakondsuseta isiku esitatud rahvusvahelise kaitse taotluse läbivaatamise eest, sätteid, mis näevad ette õiguse tõhusale õiguskaitsele üleandmisotsuse vaidlustamiseks, eriti artikli 27 lõiget 1 tuleb sama määruse põhjendust 19 arvestades tõlgendada nii, et varjupaigataotleja saab tugineda palve esitanud liikmesriigile vastutuse taotluse läbivaatamise eest üleminekule seetõttu, et on möödunud kuue kuu pikkune üleandmistähtaeg (määruse (EL) nr 604/2013 artikli 29 lõige 2 koostoimes artikli 29 lõikega 1).
               Kui vastus esimesele küsimusele on jaatav, siis:
            
         
               2.
            
            
               Kas vastutus taotluse läbivaatamise eest läheb üle määruse (EL) nr 604/2013 artikli 29 lõike 2 esimese lause kohaselt ainult kasutamata jäetud üleandmistähtaja möödumise tõttu või eeldab vastutuse üleminek tähtaja möödumise tõttu ka seda, et vastutav liikmesriik keeldub täitmast asjaomase isiku vastuvõtmise või tagasivõtmise kohustust.
            
         
      (1)  ELT L 180, lk 31.